cyanic-selkie/wikianc huggingface dataset:
মনীষা ওগালে
লিমকা বুক অফ রেকর্ডস
২০১০ সালের অক্টোবরে, শুধুমাত্র কাপড় এবং কাপড়ের রঙ ব্যবহার করে, ২৯ ঘণ্টা ২৭ মিনিটে, বিশ্বের বৃহত্তম হাতে আঁকা কুর্তা তৈরি করা মনীষা ওগালে একজন লিমকা বুক অফ রেকর্ডস ধারক হয়েছিলেন। কুর্তাটি ৪০ ফুট উঁচু এবং ২০ ফুট প্রশস্ত ছিল। এটি পরে থানের নিউ ইংলিশ স্কুলে প্রদর্শিত হয়েছিল। ওগালেকে উদ্ধৃত করে বলা হয়েছিল যে তিনি প্রথমে বিশ্বের বৃহত্তম শাড়িতে হাতের আঁকা কাজ করতে চেয়েছিলেন, তবে সময়ের সীমাবদ্ধতার কারণে সেটি আর করেননি।
আসাদ হ্রদ
আসাদ হ্রদ (بحيرة الأسد, বুহায়রাত আল-আসাদ) ফোরাত নদীর একটি পানির আধার, যা সিরিয়ার রাক্কা প্রদেশে অবস্থিত। তাবকা ড্যাম বন্ধ হয়ে গেলে ১৯৭৪ সালে এটি তৈরি করা হয়। আসাদ হ্রদ সিরিয়ার সবচেয়ে বড় হ্রদ, যেটির ধারণক্ষমতা প্রায় এবং এর উপরিতলের ক্ষেত্রফল প্রায় । এর আশপাশে অনেক খাল রয়েছে। এই খালগুলো আসাদ হ্রদ থেকে পানি নিয়ে ফোরাত নদীর চারপাশের অঞ্চলে সেচকার্য চালানোর কাজে ব্যবহৃত হয়। উল্লেখ্য, আসাদ হ্রদ আলেপ্পো শহরের পানির চাহিদা মেটায়। এটিকে ঘিরে মৎস্যশিল্পের প্রসার ঘটেছে। আসাদ হ্রদের তীরকে নানান অর্থনৈতিক অঞ্চলে ভাগ করা হয়েছে।
প্রকল্পের ইতিহাস
ফোরাত নদীর সিরীয় অঞ্চলে, ১৯২৭ সালে সর্বপ্রথম একটি বাঁধ নির্মাণের পরিকল্পনা করা হয়েছিল, কিন্তু এটি বাস্তবায়িত হয়নি। এরপর, ১৯৫৭ সালে, ফোরাত নদীতে একটি বাঁধ নির্মাণের জন্য সোভিয়েত ইউনিয়নের সাথে অর্থনৈতিক ও প্রযুক্তিগত সহায়তার একটি চুক্তি স্বাক্ষরিত হয় এবং ১৯৬০ সালে, পশ্চিম জার্মানির সাথে অর্থনৈতিক সহায়তার জন্য আরেকটি চুক্তি স্বাক্ষরিত হয়। ১৯৬৫ সালে পুনরায়, সোভিয়েত ইউনিয়নের সাথে অর্থনৈতিক সহায়তার জন্য চুক্তি স্বাক্ষরিত হয়। প্রকল্পটিতে তাবকা বাঁধের জন্য একটি হাইড্রোইলেক্ট্রিক পাওয়ার স্টেশন এবং অঞ্চল জুড়ে, ফোরাত নদীর উভয়পাশে সেচকার্য পরিচালনার জন্য বৃহৎ পরিকল্পনা ছিল।  ১৯৬৮ সাল থেকে ১৯৭৩ সাল পর্যন্ত এর নির্মাণ কাজ অব্যাহত থাকে। ১৯৭৪ সালে, ফোরাত নদীর নাব্যতা হ্রাসের মাধ্যমে বাঁধটির কার্যক্রম বন্ধ করা হয়। হাফেয আল-আসাদের শাসনকালে, কৃষিকাজের উন্নয়নের নীতির আলোকে, এই প্রকল্পটি বাস্তবায়িত হয়। ১৯৭৫ সালে, ইরাক অভিযোগ করে যে, তাবকা বাঁধের কারণে ফোরাত নদীর নাব্যতা হ্রাস পেয়েছে এবং ইরাক তাবকা বাঁধের ওপর বোমা ফেলার হুমকিও দেয়। এরপরে, সৌদি আরব ও সোভিয়েত ইউনিয়নের মধ্যস্থতায় এই বিতর্কের অবসান ঘটে।
বৈশিষ্ট্যসমূহ
আসাদ হ্রদের ধারণ ক্ষমতা প্রায় এবং এর উপরিতলের ক্ষেত্রফল  যা এটিকে সিরিয়ার বৃহত্তম হ্রদের মর্যাদা দিয়েছে। যদিও, এর প্রকৃত ধারণক্ষমতা  এরও কম যার উপরিতলের ক্ষেত্রফল । নির্মাণের পর, প্রস্তাবিত সেচকার্যের পরিকল্পনা নানান সমস্যার সম্মুখীন হয়েছিল, বিশেষ করে হ্রদের আশপাশে উচ্চমাত্রার জিপসাম ছিল একটি প্রধান সমস্যা। এছাড়াও নির্ধারিত স্থানে কৃষকদের অনিচ্ছা, খালসমূহের নানান স্থানে ভেঙ্গে পড়ার মতো সমস্যা গুলোও ছিল অন্যতম। ফলে, ১৯৮৪ সালে, মাত্র  পরিমাণ জমিতে সেচ করা হয়েছিল।
তথ্যসূত্র
Assadsee
পানীয়
পানীয় হচ্ছে তরল সমৃদ্ধ মানুষের একটি ভোগপণ্য। সন্তোষজনক তৃষ্ণার মৌলিক চাহিদা ছাড়াও পানীয় মানব সংস্কৃতিতে গুরুত্বপূর্ণ ভূমিকা পালন করে। সাধারণ পানযোগ্য পানি, দুধ, চা, গরম চকলেট, রস এবং কোমল পানীয় সাধারণ ধরনের পানীয়ের অন্তর্ভুক্ত। এছাড়াও মদ, বিয়ার এবং লিকার (ইথানল মিশ্রিত নেশাগ্রস্থ মাদকদ্রব্য) ৮০০০ বছরেরও বেশি সময় ধরে মানব সংস্কৃতির অংশ হিসেবে দাড়িয়েছে।
অ্যালকোহলমুক্ত পানীয় প্রায়শই এমন পানীয়কে বোঝায় যেগুলোতে সাধারণত অ্যালকোহল থাকে। তবে সেগুলো ০.৫ শতাংশের কম পরিমাণ অ্যালকোহল দিয়ে তৈরি করা হয়ে থাকে। অ্যালকোহল এর পরিমাণ বা অ্যালকোহল অপসারণের উপর ভিত্তি করে পানীয়কে শ্রেণিভুক্ত করা হয়। যেমন— অ্যালকোহলযুক্ত বিয়ার ও অ্যালকোহলমুক্ত মদ।
জীবতত্ত্ব
যখন মানব দেহে পানিশূন্যতা দেখা দেয়, তখন তৃষ্ণা বা পিপাসা অনুভূত হয়। তরলের এই চাহিদা (তৃষ্ণা) স্বতঃস্ফূর্ত ভাবে পানীয় পান করতে সাহায্য করে। শরীরের ইলেক্ট্রোলাইট স্তরের সূক্ষ্ম পরিবর্তনের প্রতিক্রিয়া এবং রক্ত ​​সঞ্চালনের পরিমাণ পরিবর্তনের ফলে হাইপোথ্যালামাস দ্বারা তৃষ্ণা নিয়ন্ত্রিত হয়। শরীর থেকে পানীয়, যেমন— পানি সম্পূর্ণরূপে নির্মূলকরণে বা অপসারণে, অন্য কোনো পদার্থ অপসারণের চেয়ে দ্রুত মৃত্যু ঘটবে। ইতিহাস ব্যাপী পানি ও দুধ হচ্ছে অপরিহার্য পানীয়। পানি জীবনের অপরিহার্য অংশ তবে এটি অনেক রোগের বাহক।
সামাজিক উন্নয়নের পাশাপাশি বিভিন্ন এলাকায় প্রাপ্ত উদ্ভিদ থেকে অ্যালকোহলযুক্ত পানীয় তৈরির কৌশলসমূহ আবিষ্কৃত হয়। মদ উৎপাদনের প্রাচীনতম প্রত্নতাত্ত্বিক নিদর্শন এখন জর্জিয়া (খৃষ্টপূর্ব-৬,০০০ অব্দ)  ও ইরান (খৃষ্টপূর্ব-৫,০০০ অব্দ) এর স্থানে পাওয়া যায়। খৃষ্টপূর্ব ৩,০০০ অব্দ পূর্বে নিওলিথিক ইউরোপে বিয়ার পরিচিত ছিল এবং ইহা প্রধানত গৃহজাত মানদণ্ডে উৎপাদিত হত। মানব দক্ষতার প্রযুক্তির বিকাশ ও সভ্যতা বিকাশের জন্য বিয়ার (এবং রুটি) আবিষ্কার হয়েছে বলে দাবি করা হয়।   চা সম্ভবত চীনের ইউনানে শং বংশের সময় (খৃষ্টপূর্ব-১,৫০০ অব্দ — খৃষ্টপূর্ব-১,০৪৬ অব্দ) একটি ঔষধি পানীয় হিসাবে আবির্ভূত হয়েছিল।
ইতিহাস
পানীয় পান করা শতাব্দী জুড়ে সামাজিকীকরণের একটি বড় অংশ হিসাবে দাঁড়িয়েছে। প্রাচীন গ্রীসে মদ্যপান করার জন্য সিম্পোজিয়াম (সভা) নামক একটি সামাজিক জনসমাবেশ হত, যেখানে লোকজন মদ্যপান করে মাতাল হত। সরাসরি ইচ্ছাপূরণ করতে উক্ত জনসভায় আলোচনা করা হত। প্রাচীন রোমে একটি কনভিভিয়াম অনুরূপ ধারণা নিয়মিত সংঘটিত হত।
অনেক সমাজ মদকে দেবতার কাছ থেকে পাওয়া একটি উপহার বলে মনে করে, যা ডায়োনাইসিস এর মত দেবতারা সৃষ্টি করে থাকে। বিভিন্ন কারণে মাদক জাত পানীয় সমূহকে অন্যান্য ধর্মে নিষিদ্ধ, নিরুৎসাহিত বা সীমিত করা হয়। প্রভাবশালী ধর্মের কিছু অঞ্চলে মাদক জাত পানীয়ের উৎপাদন, বিক্রয় এবং ব্যবহার নির্বিশেষে সকল ধর্মের লোকজনের জনের জন্য নিষিদ্ধ।
একজন ব্যক্তিকে মদ বা পানীয় দেওয়ার মাধ্যমে সম্মান অথবা আপ্যায়ন করা হয়। আরেকটি ঐতিহ্যবাহী পদ্ধতি হল লাভিং কাপ (দুই হাতল বিশিষ্ট পানীয় পান করার কাপ) এর মাধ্যমে বিয়ে বা খেলাধুলা বিজয়ী উৎসবের মতো অন্যান্য উৎসবের মধ্য একটি বৃহৎ দল পানীয় ভাগ করে নেবে যতক্ষণ না পর্যন্ত পানীয় শেষ হয়।
বালাপুর, বিক্রমগড়
বালাপুর হলো ভাতের মহারাষ্ট্রের পালঘার জেলার একটি গ্রাম৷ এটি বিক্রমগড় তালুকায় অবস্থিত।
পানীয়
উৎপাদন
পানীয় হচ্ছে তরল বস্তু যা মানুষ পান করার জন্য প্রস্তুত করা হয়। সরবরাহ বা পরিবহন ও ব্যবহার বা পানের আগে পানীয় প্রস্তুতির বিভিন্ন ধাপের নিচের কয়েকটি ধাপ অন্তর্ভুক্ত থাকতে পারে।
পাস্তুরায়ন
পাস্তুরায়ন হল একটি নির্দিষ্ট সময়ে নির্দিষ্ট তাপমাত্রায় তরলে তাপ প্রদান করার প্রক্রিয়া, তারপর দ্রুত শীতল করা হয়। প্রক্রিয়াটি তরলের অনুজীব হ্রাস করে, যার দরুন খাবার পঁচনের আগের সময় বৃদ্ধি করে দেয়। অর্থাৎ খাবারে দেরিতে পঁচন ধরে। ইহা প্রাথমিকভাবে দুধে ব্যবহৃত হয়, যা পাস্তুরায়নের আগে সাধারণত প্যাথোজেনিক ব্যাক্টেরিয়ায় আক্রান্ত হয় এবং তাই উন্নত বিশ্বে সাধারণ ডায়েটের অন্য যে কোনও অংশের চেয়ে বেশি অসুস্থতা হওয়ার সম্ভাবনা রয়েছে।
জুসিং বা রস তৈরিকরণ
জুস বা রস ফল ও শাক-সবজি থেকে আহরণ করা হয়। সাধারণ নিষ্পেষণের দ্বারা ভালো পরিমাণে রস আহরণ করা হয়, যদিও তীব্র চাপ প্রয়োগের দ্বারা ফল থেকে সর্বোচ্চ পরিমাণ রস পাওয়া যায়।
ইনফিউশন বা আধান
ইনফিউশন বা আধান হল উদ্ভিদজাত উপাদান থেকে পানির অভ্যন্তরে উপাদানসমূহ স্থগিত রাখার মাধ্যমে ফ্লেভার বা স্বাদ আহরণের প্রক্রিয়া। এই প্রক্রিয়াটি চা, ভেষজ চা উৎপাদনে ব্যবহৃত হয় এবং কফি প্রস্তুত করতে ব্যবহৃত হতে পারে (কোনও কফি চাপণ এর সময়)।
অনুস্রবণ বা পারকোলেশন
অনুস্রবণ বা পারকোলেশন নামটি Percolate (পরিস্রুত করা) শব্দটি থেকে উদ্ভূত হয়েছে যার অর্থ একটি দ্রাবক উপাদান বিশেষত দ্রবণীয় উপাদানসমূহ আহরণের জন্য একটি বায়ুযুক্ত পদার্থের মধ্য দিয়ে যেতে হয়। দ্রবীভূত কফির দ্রবণটি হল পানি, বহনযোগ্য পদার্থ হল কফির ভিত্তি এবং দ্রবণীয় উপাদান হল রাসায়নিক যৌগ যা কফিকে তার রঙ, স্বাদ, সুগন্ধ এবং উদ্দীপক বৈশিষ্ট্য দেয়।
কার্বোনেশন
কার্বোনেশন হল কার্বন ডাই-অক্সাইড কে পানির মতো করে তরলে দ্রবীভূত করার প্রক্রিয়া।
গাঁজন
গাঁজন একটি বিপাক প্রক্রিয়া যা চিনিকে ইথানলে রূপান্তর করে। নিওলিথিক যুগ থেকেই পানীয় উৎপাদন করার জন্য মানুষ গাঁজন প্রক্রিয়া ব্যবহার করে আসছে। ওয়াইন তৈরিতে আঙুরের রস খামিরের।সাথে মিশ্রিত করা হয় যাতে অ্যানারাবিক পরিবেশে গাঁজন গ্রহণযোগ্য হয়। আঙ্গুরের রসে পরিমাণ মতো চিনির পরিমাণ এবং উত্তোলনের জন্য প্রদত্ত সময়ের দৈর্ঘ্য অ্যালকোহলের স্তর এবং ওয়াইনের মাধুরী নির্ধারণ করে।
বিয়ার তৈরির জন্য চারটি প্রাথমিক উপাদান ব্যবহার করা হয়— পানি, শস্য, খামির ও হপ (লতা বিশেষ)। তাপে ভিজিয়ে শুকনা দানা অঙ্কুরিত করতে সাহায্য করে, এটি প্রক্রিয়াজাতকরণ হিসাবে পরিচিত। এরপরে উত্তেজকের জন্য প্রয়োজনীয় শর্করা তৈরি করতে আবার ভিজানোর আগে এটি মিশ্রিত করা হয়। এই প্রক্রিয়াটি ম্যাশিং হিসাবে পরিচিত। গন্ধের জন্য হপ যোগ করা হয়, তারপরে খামিরটি মিশ্রণে যোগ করা হয় (বর্তমানে ওয়ার্ট নামে পরিচিত) গাঁজন প্রক্রিয়া শুরু করার জন্য।
অ্যালকোহলমুক্ত পানীয়
অ্যালকোহলমুক্ত পানীয় হচ্ছে এমন এক ধরনের পানীয় যাতে অ্যালকোহল খুব কম থাকে বা একদমই থাকে না। এই শ্রেণিতে কম অ্যালকোহলযুক্ত বিয়ার ও ওয়াইন এবং আপেল সিডার অন্তর্ভুক্ত থাকে যদি পরিমাপ অনুযায়ী ০.৫ শতাংশের কম অ্যালকোহল ধারণ করে। কোমল পানীয় বা সফট ড্রিংক শব্দটি হার্ড ড্রিংক (অ্যালকোহলযুক্ত পানীয়) এবং পানীয় এর বিপরীতে অ্যালকোহলের অনুপস্থিতি নির্দিষ্ট করে। পানীয় শব্দটি তাত্ত্বিকভাবে নিরপেক্ষ, তবে প্রায়ই এমনভাবে ব্যবহৃত হয় যা অ্যালকোহলযুক্ত সামগ্রীর উপর ইঙ্গিত দেয়। সোডা পপ, চা, কফি, মিল্কশেক, গরম চকলেট, ঠান্ডা চা ইত্যাদি কোমল পানীয়।
পানি
পানি হল বিশ্বের সর্বাধিক ভোগকৃত পানীয়, তবে পৃথিবীর ৯৭ শতাংশ অপানযোগ্য লবণাক্ত পানি। নদী, হ্রদ, জলাভূমি, ভূগর্ভস্থ জলাভূমি ও হিমশীতল হিমবাহগুলোতে মিঠা পানি পাওয়া যায়। পৃথিবীর মিঠা পানির ১ শতাংশেরও কম অংশ ভূপৃষ্ঠের পানি এবং ভূগর্ভস্থ উৎসগুলোর মাধ্যমে পানি সরবরাহ সহজবোধ্য যা পুনরুদ্ধার করতে ব্যয়বহুল।
পশ্চিমা সংস্কৃতিতে, পানি প্রায়ই ঠান্ডা পানযোগ্য থাকে। চীনা সংস্কৃতিতে এটি সাধারণত গরম পানযোগ্য।
দুধ
মূল পানীয়গুলোর মধ্যে দুধ একটি, দুধ শিশুদের পুষ্টির প্রাথমিক উৎস। বিশ্বের বহু সংস্কৃতিতে, বিশেষত পশ্চিমা বিশ্বের মানুষ অন্যান্য প্রানীর (বিশেষত গবাদিপশু, ভেড়া, ছাগল ইত্যাদি) দুধ ব্যবহার করে শিশুর শৈশব ছাড়িয়ে দুগ্ধজাত দুধ খাওয়া অব্যাহত রাখছে। উদ্ভিদ উৎস থেকে উদ্ভূত যে কোনো দুগ্ধ পণ্যকে সাধারণত উদ্ভিজ্জ দুধ বলে, বিভিন্ন দেশ এবং সংস্কৃতিতে এই দুধ ভোগ করার দীর্ঘ ইতিহাস রয়েছে। আন্তর্জাতিকভাবে সর্বাধিক জনপ্রিয় জাতগুলো হল সয়া দুধ, বাদামের দুধ, চালের দুধ এবং নারকেল দুধ।
কোমল পানীয়
কার্বোনেটেড পানীয় ঐ পানীয়দের বোঝায় যেসকল পানীয়তে কার্বন ডাই অক্সাইড দ্রবীভূত থাকে। এটি প্রাকৃতিকভাবে গাঁজনের মাধ্যমে এবং প্রাকৃতিক খনিজ পানির উৎস বা কৃত্রিমভাবে কার্বন ডাই অক্সাইডকে চাপের দ্বারা দ্রবীভূত করার মাধ্যমে ঘটতে পারে। প্রথম বাণিজ্যিক ভাবে উপলব্ধ ১৭৭০ দশকের শেষ দিকে থমাস হেনরি দ্বারা কার্বোনেটেড পানীয় উৎপাদিত হয়েছিল বলে বিশ্বাস করা হয়। কোলা, কমলা, বিভিন্ন শিকড়, আদা এবং লেবু/ চুন সাধারণত অ্যালকোহলমুক্ত কার্বোনেটেড পানীয় তৈরি করতে ব্যবহৃত হয়; চিনি এবং প্রিজারভেটিভসমূহ  পরে যুক্ত করা যেতে পারে।
সর্বাধিক ব্যবহৃত কার্বনেটেড সফট ড্রিঙ্কস তিনটি প্রধান আন্তর্জাতিক ব্র্যান্ড হল— কোকা-কোলা, পেপসিকো এবং ডা. পিপার স্নাপল গ্রুপ।
রস ও রস পানীয়
ফলের রস একটি প্রাকৃতিক পণ্য যাতে কম বা কোনও সংযোজিত উপাদান থাকে। লেবু জাতীয় খাবার যেমন কমলার রস এবং ট্যানজারিন (ছোট কমলালেবু) জুস পরিচিত প্রাতরাশ (সকালের নাস্তা) পানীয়, অন্যদিকে আঙ্গুরের রস, আনারস, আপেল, আঙ্গুর, চুন এবং লেবুর রসও সাধারণ।  নারকেলের পানি  একটি অত্যন্ত পুষ্টিকর এবং সতেজকর রস।  বিভিন্ন ধরনের বেরি চূর্ণ করা হয়;  তাদের রস পানিতে মিশ্রিত হয় এবং কখনও কখনও মিষ্টি হয়। রাস্পবেরি (ফলবিশেষ), কালোজাম এবং কারেন্টস জনপ্রিয় জুস পানীয় হয় তবে পানির শতাংশ তাদের পুষ্টিকর মানও নির্ধারণ করে। আঙ্গুরের রস দ্রবণের অনুমতি দেয় মদ উৎপাদন করে।
ফলগুলো অত্যন্ত বিনষ্টযোগ্য, তাই রস আহরণ এবং সেগুলো সংরক্ষণের দক্ষতা ছিল উল্লেখযোগ্য মূল্য। কিছু ফল অত্যধিক আম্লিক এবং এগুলো জল এবং চিনি বা মধুর সাথে মেশানো প্রায়ই তাদের মনোরম করে তোলে।  ফলের রসগুলির প্রাথমিক সংরক্ষণাগার ছিল শ্রম-নিবিড়, বোতলজাত করার আগে শর্করার সাথে ফলগুলো নিষ্পত্তি করা এবং ফলস্বরূপ খাঁটি রস মিশ্রণের প্রয়োজন।
সবজির রস সাধারণত গরম বা ঠান্ডা পরিবেশন করা হয়। বিভিন্ন ধরনের শাকসবজির রস তৈরিতে ব্যবহার করা যেতে পারে যেমন গাজর, টমেটো, শসা, সেলারি এবং আরও অনেক কিছু।  কিছু সবজির রস কিছু ফলের রসের সাথে মিশিয়ে সবজির রসের স্বাদ আরও ভাল হয়।  অনেক জনপ্রিয় উদ্ভিজ্জ জুস, বিশেষত উচ্চ টমেটোযুক্ত উপাদানগুলির মধ্যে সোডিয়াম বেশি থাকে এবং তাই স্বাস্থ্যের জন্য সেগুলি গ্রহণের বিষয়টি যত্ন সহকারে বিবেচনা করা উচিত।  কিছু উদ্ভিজ্জ রস হৃদরোগ এবং ক্যান্সারের ঝুঁকি হ্রাস করার ক্ষেত্রে পুরো শাকসবজির মতো স্বাস্থ্য উপকারিতা সরবরাহ করে।
ঘুম পানীয়
একটি ঘুম পানীয়, নাইটক্যাপ বা শিথিলকরণ পানীয় ঘুম প্ররোচিত করার জন্য শোবার আগে সামান্য পান করা তরল হিসাবে বিবেচনা করা হয়। এগুলো প্রায়শই অবসাদ হ্রাস, উদ্বেগ দূরীকরণ, মনোযোগ উন্নত করতে এবং আরও ভালমানের ঘুমকে উন্নীত করার জন্য তৈরি করা হয়।
অ্যালকোহলযুক্ত পানীয়
অনেক দেশেই, একটি স্থানীয় বার বা Pub (মদের দোকান বা মদখানা) অ্যালকোহলযুক্ত পানীয় গ্রহণ করা একটি সাংস্কৃতিক ঐতিহ্য।
বিয়ার
বিয়ার একটি অ্যালকোহলযুক্ত পানীয় যা ফলস্বরূপ চিনির স্টার্চ এবং গাঁজনকে উৎসাহিত করে উৎপাদিত স্টার্চ এবং স্যাচারিফিকেশন এনজাইমগুলি প্রায়শই ম্যাল্টেড সিরিয়াল শস্য থেকে প্রাপ্ত হয়, সাধারণভাবে বার্লি এবং মাল্টেড গম হয়। বেশিরভাগ বিয়ার হুপসের সাথেও স্বাদযুক্ত, যা তিক্ততা যুক্ত করে এবং প্রাকৃতিক সংরক্ষণকারী হিসাবে কাজ করে, যদিও মাঝে মাঝে গুল্ম বা ফলের মতো স্বাদও অন্তর্ভুক্ত থাকতে পারে।  বিয়ার তৈরিকে বলা হয় মদ তৈরি করা।  বিয়ার হল বিশ্বের সর্বাধিক ব্যয়িত অ্যালকোহলযুক্ত পানীয় এবং জল এবং চায়ের পরে এটি তৃতীয়-সর্বাধিক জনপ্রিয় পানীয়।  কথিত আছে যে, তিনি খ্রিস্টপূর্ব ৫৩০০ খ্রিষ্টাব্দের দেবতা নিনকাসিয়ারাউন্ড দ্বারা আবিষ্কার করেছিলেন, যখন তিনি দুর্ঘটনাক্রমে শস্যের জারগুলিতে ফেলে রেখে খামিরটি আবিষ্কার করেছিলেন যা পরে বৃষ্টি হয়েছিল এবং বেশ কয়েক দিন রেখে যায়।  পারিবারিকতার সাথে সম্পৃক্ত হওয়ার কারণে মহিলারা ইতিহাসের সর্বত্র বিয়ারের প্রধান স্রষ্টা হয়েছিলেন এবং এটি ইতিহাসের বেশিরভাগ ক্ষেত্রে পারিবারিক ব্যবহারের জন্য বাড়িতে তৈরি হয়।  কেবল সাম্প্রতিক ইতিহাসে পুরুষরা মাঠে ছলছল করতে শুরু করেছে।  এটি কেউ কেউ মনে করেন যে এটি প্রাচীনতম গাঁজনকৃত পানীয়।
মানবতার প্রাচীনতম লেখাগুলির মধ্যে কিছু বিয়ার উৎপাদন এবং বিতরণকে বোঝায়: হামমুরবির কোডে বিয়ার এবং বিয়ার পার্লারগুলিকে নিয়ন্ত্রিত আইন এবং বিয়ারের মেসোপটেমিয়ান দেবীকে প্রার্থনা এবং  'দ্য হিমন টু নিনকাসি'  উভয়ই প্রার্থনা হিসাবে কাজ করেছিল এবং কিছু শিক্ষিত লোকের সাথে সংস্কৃতিতে বিয়ারের রেসিপিটি স্মরণ করার একটি পদ্ধতি হিসাবে।   বর্তমানে, ব্রিউং শিল্পটি একটি বৈশ্বিক ব্যবসা, যেখানে বেশ কয়েকটি প্রভাবশালী বহুজাতিক সংস্থাগুলি এবং ব্রিউপাব থেকে শুরু করে আঞ্চলিক ব্রুয়ারিজ পর্যন্ত হাজার হাজার ছোট ছোট উৎপাদক রয়েছে।
ওয়াইন
ওয়াইন হল অ্যালকোহলযুক্ত পানীয় যা গাঁজনকৃত আঙ্গুর বা অন্যান্য ফল থেকে তৈরি। আঙ্গুরের প্রাকৃতিক রাসায়নিক ভারসাম্য শর্করা, অ্যাসিড, এনজাইম, জল বা অন্যান্য পুষ্টি যুক্ত না করে তাদের উত্তেজিত করতে দেয়। খামির সুগারসিন আঙ্গুর গ্রহণ করে এবং তাদের অ্যালকোহল এবং কার্বন ডাই অক্সাইডে রূপান্তর করে।  বিভিন্ন ধরনের আঙ্গুর এবং খামিরগুলির স্টেইন বিভিন্ন ধরনের ওয়াইন তৈরি করে।  সুপরিচিত প্রকরণগুলি ফলের জৈব-রাসায়নিক বিকাশের মধ্যে খুব জটিল মিথস্ক্রিয়া, গাঁজন, টেরোয়ার এবং পরবর্তী আপিলের সাথে জড়িত প্রতিক্রিয়াগুলির পাশাপাশি সামগ্রিক প্রক্রিয়াতে মানুষের হস্তক্ষেপের ফলস্বরূপ। চূড়ান্ত পণ্যটিতে কয়েক হাজার রাসায়নিক যৌগ থাকতে পারে পরিমাণে কয়েক শতাংশ থেকে কয়েক বিলিয়ন পর্যন্ত বিভিন্ন পরিমাণে মিশ্রিত হতে পারে।
আঙ্গুর ছাড়াও উৎপাদিত ওয়াইনগুলি সাধারণত যে পণ্য থেকে উৎপাদিত হয় তার নাম দেওয়া হয় (উদাহরণস্বরূপ, ভাত ওয়াইন, ডালিম, আপেল ওয়াইন এবং গ্রেডবেরি ওয়াইন) এবং সাধারণভাবে তাকে ফলের ওয়াইন বলা হয়। 'ওয়াইন' শব্দটি বার্লি ওয়াইন, হুয়াংজিউ বা খাওয়ার মতো উচ্চতর অ্যালকোহলের পরিমাণযুক্ত স্টার্চ-গাঁজন বা দুর্গযুক্ত পানীয়গুলিকেও বোঝাতে পারে।
ওয়াইনের একটি সমৃদ্ধ ইতিহাস রয়েছে যা কয়েক হাজার বছর আগের, প্রথম দিকের উৎপাদনের সাথে এ পর্যন্ত আবিষ্কার হয়েছিল জর্জিয়ায় খ্রিস্টপূর্ব ৬০০০ অব্দে। এটি সি দ্বারা বালকানস পৌঁছেছিল। ৪৫০০ খ্রিস্টপূর্ব এবং গ্রীক এবং রোমে গ্রাস ও উদযাপিত হয়েছিল।
স্পিরিট
স্পিরিট হল পাতিত পানীয় যাতে কোনো চিনি যুক্ত থাকে না এবং কমপক্ষে ২০% পরিমাণ অ্যালকোহল থাকে। জনপ্রিয় স্পিরিটগুলির মধ্যে রয়েছে বোরোভিকা, ব্র্যান্ডি, জিন, রম, স্লিভোভিটস, টকিলা, ভদকা এবং হুইস্কি। ব্র্যান্ডি হল পাতিত মদ দ্বারা তৈরি একটি স্পিরিট, যদিও কোনো স্টার্চ বা চিনি সমৃদ্ধ উদ্ভিদ জাতীয় পদার্থ থেকে ভোডকা তৈরি করা যেতে পারে; বর্তমানে বেশিরভাগ ভোডকা ভূট্টা, গম ইত্যাদি দানা জাতীয় শস্য থেকে উৎপাদিত হয়।
কফি
কফি হল তৈরিকৃত পানীয় যা বিভিন্ন প্রজাতি Coffea হতে চিরহরিৎ গুল্ম উদ্ভিদের ভাজা বীজ থেকে প্রস্তুত হয়। কফি দানার দুটি অতি সাধারণ উৎস হল অত্যন্ত সম্মানিত Coffea arabica এবং কঠোর Coffea canephora 'রোবস্টা' রূপ।  ৭০ টিরও বেশি দেশে কফি গাছের চাষ হয়। একবার পাকা হয়ে গেলে, কফি 'বেরি' বাছাই করা হয়, প্রক্রিয়াজাত করা হয় এবং ভিতরে বীজ ফলন করতে শুকানো হয়। এরপরে বীজগুলি মাটি হওয়ার আগে এবং কফি তৈরির জন্য তৈরি করার আগে কাঙ্ক্ষিত গন্ধের উপর নির্ভর করে বিভিন্ন ডিগ্রিতে ভাজা হয়।
কফি কিছুটা অম্লীয় (pH 5.0–5.1 ) এবং এর ক্যাফেইন সামগ্রীর কারণে মানুষের উপর উদ্দীপক প্রভাব ফেলতে পারে। এটি বিশ্বের অন্যতম জনপ্রিয় পানীয়। এটি বিভিন্ন উপায়ে প্রস্তুত এবং উপস্থাপন করা যেতে পারে। মানব স্বাস্থ্যের উপর কফির প্রভাব অনেক গবেষণার বিষয়; তবে, কফির আপেক্ষিক সুবিধার ক্ষেত্রে ফলাফলগুলি পৃথক হয়েছে।
কফির চাষ প্রথম দক্ষিণ আরবে হয়েছিল ; ১৫ শতাব্দীর মাঝামাঝি ইয়েমেনের সুফি মাজারগুলিতে কফি পান করার প্রথম প্রমাণ পাওয়া যায়।
হট চকলেট
প্রথম চকোলেট পানীয়টি মায়ান সারাউন্ড ২,৫০০-৩,০০০ বছর আগে তৈরি করেছিলেন বলে বিশ্বাস করা হয়, এবং একটি কোকো পানীয়টি ১৪০০ খ্রিষ্টাব্দে অ্যাজটেক সংস্কৃতির অপরিহার্য অঙ্গ ছিল, যার দ্বারা তারা xocōlātl নামে অভিহিত হয়েছিল। নিউ ওয়ার্ল্ডে মেক্সিকো থেকে প্রবর্তনের পরে এই পানীয়টি ইউরোপে জনপ্রিয় হয়ে ওঠে এবং তার পর থেকে একাধিক পরিবর্তন হয়েছে।  উনবিংশ শতাব্দী অবধি, গরম চকলেট এমনকি লিভার এবং পেটের রোগের মতো অসুস্থতার চিকিৎসার জন্য ঔষধিভাবে ব্যবহৃত হত।
চা
চা বিশ্বের দ্বিতীয় সবচেয়ে বেশি ব্যবহৃত পানীয়, ফুটন্ত পানিতে Camellia sinensis প্রজাতির গুল্ম জাতীয় উদ্ভিদের শুকনো পাতাগুলি থেকে উৎপাদিত হয়। চা পান করার জন্য প্রস্তুতকৃত বেশ কয়েকটি উপায় রয়েছে: বিশ্বজুড়ে লেবু বা দুধ এবং চিনি সবচেয়ে সাধারণ সংযোজনকারীদের মধ্যে রয়েছে। অন্যান্য সংযোজনগুলির মধ্যে ভুটান, নেপাল এবং তিব্বতের মাখন এবং লবণ অন্তর্ভুক্ত রয়েছে; তাইওয়ানের বুদবুদ চা;  ইন্দোনেশিয়া, মালয়েশিয়া এবং সিঙ্গাপুরে তাজা আদা; উত্তর আফ্রিকা এবং সেনেগালে পুদিনা; মধ্য এশিয়ায় এলাচ;  মধ্য ইউরোপে জাগার্টি তৈরির জন্য রাম;  এবং কফি হংকংয়ে ইউয়ানিয়াং তৈরি করতে। চা ভিন্ন দেশে ভিন্নভাবে পরিবেশন করা হয়: চীন এবং জাপানে ক্ষুদ্র কাপে চা পরিবেশনের জন্য ব্যবহৃত হয়;  থাইল্যান্ড এবং আমেরিকা যুক্তরাষ্ট্রের চা প্রায়ই ঠান্ডা পরিবেশন করা হয় ('ঠান্ডা চা' হিসাবে) বা প্রচুর মিষ্টিজাতীয় দ্রব্যের সাথে; ভারতীয়রা দুধের সাথে চা এবং মশলা মিশ্রণ হিসাবে একটি মিশ্রণ চা মিশ্রিত করে; ইরান, কাশ্মীর, রাশিয়া এবং তুরস্কে সামোভার দিয়ে চা তৈরি করা হয়;  এবং অস্ট্রেলিয়ান আউটব্যাকে এটি ঐতিহ্যগতভাবে একটি বিলিচেনে তৈরি করা হয়। চা পাতাগুলি বিভিন্ন উপায়ে প্রক্রিয়াজাত করা যায় যার ফলে একটি পানীয় দেখা দেয় যা ভিন্ন স্বাদের। চাইনিজ হলুদ এবং সবুজ চা স্টিম, ভাজা এবং শুকনো হয়;  ওলং চা আধা-জারণযুক্ত এবং সবুজ-কালো এবং কালো চা টি পুরোপুরি জারণযুক্ত হয়।
বিশ্বজুড়ে, লোকেরা অন্যান্য ভেষজ ইনফিউশনগুলিকে 'চা' হিসাবে উল্লেখ করে; এটিও যুক্তিযুক্ত যে, Camellia sinensis গুল্ম জাতীয় উদ্ভিদের চা তৈরির জন্য ব্যবহৃত হওয়ায় তা অনেক আগে থেকেই জনপ্রিয় ছিল। পাতা, ফুল, শিকড় বা বাকল ভেষজ সংক্রমণ তৈরি করতে ব্যবহার করা যেতে পারে এবং তাজা, শুকনো বা গুঁড়ো কেনা যায়।
পান করার জায়গা
ইতিহাস জুড়ে, লোকেরা মদ্যপান করার সময় বিভিন্ন সামাজিক প্রতিষ্ঠানে একত্রিত হয়েছে। এর মধ্যে রয়েছে ক্যাফে এবং কফিহাউস, গরম পানীয় সরবরাহের পাশাপাশি হালকা নাস্তা অন্তর্ভুক্ত। মধ্য প্রাচ্যে এবং পশ্চিম বিশ্বের পশ্চিম এশীয় অভিবাসী বিভাগগুলোতেও প্রচুর কফি হাউস শিখা দেয় (তুর্কি এবং গ্রীক ভাষায় কৃপণ), স্বাদযুক্ত তামাক হুকার মাধ্যমে ধূমপান করে।  এসপ্রেসো মদের দোকানগুলো এক ধরনের কফিহাউস যা এস্প্রেসো এবং এস্প্রেসো-ভিত্তিক পানীয়গুলি পরিবেশন করতে বিশেষজ্ঞ।
চীন এবং জাপানে প্রতিষ্ঠানের ব্যবস্থা একটি চা ঘর হবে, যদিও লোকেরা চা পান করার সময় সামাজিকতা তৈরি করত। চীনা পণ্ডিতরা ধারণাটি ভাগ করার জায়গাগুলো জন্য চা ঘরটি ব্যবহার করেছেন।
খাবারের সাথে মিলকরণ
খাবার এবং পানীয় প্রায়ই একসাথে মেশানো হয় স্বাদের পরিমাণ বাড়ানোর জন্য। এটি মূলত ওয়াইন দিয়ে ঘটে এবং প্রক্রিয়াটির চারপাশে একটি সংস্কৃতি বেড়ে ওঠে। ওজন, স্বাদ এবং টেক্সচারগুলি বিপরীতে বা পরিপূরক হতে পারে। সাম্প্রতিক বছরগুলোতে, খাদ্য ম্যাগাজিনগুলি রেসিপি এবং রেস্তোঁরাগুলোর সাথে নির্দিষ্ট ওয়াইনগুলোর পরামর্শ দিতে শুরু করেছিল যে প্রতিটি কোর্সের জন্য একটি নির্দিষ্ট ওয়াইনের সাথে মিলিত মাল্টি-কোর্স রাতের খাবার সরবরাহ করবে।
উপস্থাপনা
বিভিন্ন পানীয় সেবনের জন্য অনন্য অভ্যর্থনা রয়েছে। এটি কখনো কখনো বিশুদ্ধভাবে উপস্থাপনের উদ্দেশ্যে যেমন— ককটেলগুলোর জন্য হয়। অন্যান্য পরিস্থিতিতে পানীয়ের ব্যবহারিক প্রয়োগ রয়েছে যেমন— কফি কাপগুলি যা ইনসুলেশন বা ব্র্যান্ডি স্নিফটারগুলোর জন্য নকশা করা হয়েছে যা বাষ্পীভবনকে উৎসাহিত করার জন্য তৈরি করা হয়েছে, কাঁচের মধ্যে সুগন্ধে আটকে রয়েছে।
অনেক গ্লাসে একটি হাতল অন্তর্ভুক্ত থাকে, যা পানীয়টি পানীয়ের তাপমাত্রাকে প্রভাবিত না করে কাঁচটি ধরে রাখতে দেয়। শ্যাম্পেন চশমাগুলিতে, বাটিটি খোলার সময় পৃষ্ঠের ক্ষেত্রফল হ্রাস করে চ্যাম্পেইনের স্বাক্ষর কার্বোনেশন ধরে রাখতে নকশা করা হয় । ঐতিহাসিকভাবে, শ্যাম্পেন একটি কুপে পরিবেশন করা হয়েছে, যার আকারটি একটি আদর্শ ওয়াইন গ্লাসের চেয়ে কার্বনকে আরও দ্রুত ছড়িয়ে দিতে দেয় ।
আন্তর্জাতিক রপ্তানি ও আমদানি
একটি গুরুত্বপূর্ণ রপ্তানি পণ্য, কফি ২০০৪ সালে বারোটি দেশের শীর্ষে রপ্তানি ছিল, এবং এটি ২০০৫ সালের মূল্য অনুসারে বিশ্বের সপ্তম বৃহত্তম আইনি কৃষি রপ্তানি ছিল। সবুজ (নিরস্তিত) কফি সর্বাধিক কেনাবেচা করা হয় বিশ্বের কৃষি পণ্য।
শিল্পের আকার
২০১৬ সালের বর্ষপঞ্জি অনুসারে, মার্কিন যুক্তরাষ্ট্রে পানীয় শিল্পের মূল্য ছিল ২৪.১ বিলিয়ন মার্কিন ডলার, একক পরিবেশন বোতলজাত পানির জন্য মোট ৯০০ মিলিয়ন মার্কিন ডলার। কার্বোনেটেড পানীয় মার্কিন যুক্তরাষ্ট্রে বার্ষিক বিক্রয়ের জন্য ৮১.৬ বিলিয়ন মার্কিন ডলার।
বিনিয়োগ
কিছু পানীয়, যেমন ওয়াইন, বিকল্প বিনিয়োগ হিসাবে ব্যবহার করা যেতে পারে। স্বতন্ত্র বোতল বা নির্দিষ্ট ওয়াইনগুলোর কেস কিনে এবং পুনরায় বিক্রয় বা বিনিয়োগ করে বিনিয়োগকারীদের পুঁজি সরবরাহ করতে পারে, বিনিয়োগ ওয়াইন ফান্ডে শেয়ার কিনে এটি অর্জন করা যেতে পারে।
কুকুরাজা
কুকুরাজা ওড্ডিয়ান রাজ্যের রাজা ইন্দ্রভূতির সমসাময়িক বজ্রযান বৌদ্ধধর্মের একজন তান্ত্রিক ছিলেন।
শিক্ষা
তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। এই গ্রন্থ থেকে ইন্দ্রভূতি কুকুরাজাকে বহির্তন্ত্রযান শিক্ষাদান করেন। এই জ্ঞানলাভ করে তিনি গুহ্যগর্ভতন্ত্র অধ্যয়ন করেন এবং মহাযোগযানকে আঠারোটি তন্ত্রপিটকে ভাগ করে ইন্দ্রভূতিকে সেই জ্ঞানদান করেন।
পাকিস্তানে ধর্মহীনতা
সাধারণত পাকিস্তানে ধর্মহীনতা এবং নাস্তিকতা খুব একটা দেখা যায়না, যারা এ ধরনের মানুষ তারা সংখ্যালঘু বা কোনো কোনো ক্ষেত্রে সমাজচ্যুত হিসেবে পরিগণিত হন।  ২০০৫ সালে মোট জনসংখ্যার মাত্র ১ ভাগ মানুষ নাস্তিক ছিলো আর ২০১২ সালে তা ২ ভাগে এসে দাঁড়ায়।
পাকিস্তানের সমাজে নাস্তিক্যবাদীরা অনেক অপমান, ঘৃণা এবং সমালোচনা সহ্য করে থাকেন। পাকিস্তানের রাষ্ট্রীয় আইন অনুযায়ী নাস্তিকদের সাজার কথা সরাসরি যদিও নেই কিন্তু তারপরেও সমাজের রাষ্ট্রজুড়ে উগ্রবাদীদের জোর তৎপরতার কারণে নাস্তিকদেরকে সরকার সাজা এমনকি মৃত্যুদণ্ড দিতেও কার্পণ্য করেনা।  ইসলামের ছোটো খাটো সমালোচনাও পাকিস্তানের সমাজে খুব খারাপভাবে দেখা হয়।
প্রাথমিক চিকিৎসা
থাম্ব|খেলাধুলায় প্রাথমিক চিকিৎসা প্রাথমিক চিকিৎসা বা ফার্স্ট এইড (First aid) কোন ব্যক্তির শারীরিক অক্ষমতা, ক্ষতিগ্রস্ততা বা আঘাতপ্রাপ্তির প্রেক্ষাপটে সাধারণ জ্ঞানের উপর নির্ভর করে অস্থায়ী চিকিৎসাবিশেষ।প্রতিবছর সেপ্টেম্বর মাসের দ্বিতীয় শনিবার পালিত হয় প্রাথমিক চিকিৎসা দিবস বা first aid day।দুর্ঘটনাজনিত কোন কারণে গুরুতর ক্ষতিগ্রস্ততা ও সঙ্কটাপন্ন হবার হাত থেকে রোগীকে বাঁচাতে প্রাথমিক চিকিৎসা অত্যন্ত ফলপ্রসূ ভূমিকা পালন করে থাকে। এর ফলে ভূক্তভোগী ব্যক্তিকে অস্থায়ীভিত্তিতে নিরাপত্তা প্রদান করে উন্নত চিকিৎসার জন্যে হাসপাতালে প্রেরণ করা হয়। ফলশ্রুতিতে ডাক্তার বা নার্স প্রয়োজনীয় চিকিৎসা ও সহযোগিতা করে আঘাতপ্রাপ্ত ব্যক্তিকে নিজ গৃহে প্রত্যাবর্তন কিংবা অন্য কোন বিশেষায়িত হাসপাতালে দ্রুত প্রেরণের সঠিক নির্দেশনা ও প্রয়োজনীয় পদক্ষেপ নিয়ে থাকেন।
প্রাথমিক চিকিৎসা প্রদানের জন্যে তেমন কোন যন্ত্রপাতি বা চিকিৎসা উপকরণের প্রয়োজন পড়ে না; এর প্রধান কারণ হচ্ছে যে-কোন স্থানে ও যেকোনো সময়ে দুর্ঘটনা ঘটে যেতে পারে। জরুরী চিকিৎসা কর্তৃপক্ষ প্রাথমিক চিকিৎসার উপর আগ্রহী ব্যক্তিদেরকে প্রশিক্ষণ দিয়ে থাকেন। এর ফলে প্রশিক্ষণ গ্রহণকারী ব্যক্তি নির্দিষ্ট স্থানে তথ্য প্রেরণ করেন ও অ্যাম্বুলেন্স আসার পূর্ব পর্যন্ত রোগীকে প্রাথমিক চিকিৎসা দিয়ে থাকেন।
উদ্দেশ্যাবলী
প্রাথমিক চিকিৎসার মূল উদ্দেশ্য নিম্নবর্ণিত তিনটি বিষয়ের উপর সীমাবদ্ধ -
প্রশিক্ষণ
আগ্রহী ব্যক্তিদেরকে প্রাথমিক চিকিৎসার উপর খুবই উঁচুমানের প্রশিক্ষণ দেয়া হয়। সাধারণতঃ প্রশিক্ষণ পর্বটি অভিজ্ঞতাসম্পন্ন চিকিৎসক ও ব্যক্তিত্ব কর্তৃক পরিচালিত হয়ে থাকে। প্রশিক্ষণের মান, সময়সীমা দেশে-বিদেশে ভিন্ন হতে পারে। যুক্তরাজ্যে একদিনের জন্যে প্রাথমিক চিকিৎসাবিষয়ক প্রশিক্ষণমালা প্রদান করা হয় এবং কার্যস্থলে চার দিনব্যাপী প্রশিক্ষণ চলে। প্রশিক্ষণে আঘাতপ্রাপ্তি থেকে আত্মরক্ষা, প্রয়োজনীয় নিরাপত্তা এবং চিকিৎসা প্রদানের ধাপসমূহ অন্তর্ভুক্ত থাকে।
শেনচেন
শেনচেন (深圳市; ফিনিন: Shēnzhèn; আ-ধ্ব-ব: [ʂə́n.ʈʂə̂n]; ) গণচীনের দক্ষিণ-পূর্বভাগের কুয়াংতুং প্রদেশের একটি প্রধান শহর। এটি মুক্তা নদীর ব-দ্বীপ মহানগর অঞ্চলের একটি অংশ গঠন করেছে। এর দক্ষিণ সীমানায় হংকং, উত্তর-পূর্বে হুইচৌ ও উত্তর-পশ্চিমে তুংকুয়ান শহরগুলি অবস্থিত। শহরটিকে উপপ্রদেশের মর্যাদা দেওয়া হয়েছে। বর্তমান শেনচেন শহরটির সীমানা প্রাক্তন পাওআন কাউন্টির সীমানার সাথে মিলে যায়। এর আগে এখানে একই নামের একটি বাজারভিত্তিক ছোট শহর ছিল, যেখানে কাওলুন-ক্যান্টন রেলপথের শেষ স্টেশনটি অবস্থিত ছিল। ১৯৭৯ সালে শেনচেনকে সরকারীভাবে একটি নগরীর মর্যাদা দেওয়া হয়। ১৯৮০ সালে শেনচেনে চীনের সর্বপ্রথম বিশেষ অর্থনৈতিক অঞ্চল প্রতিষ্ঠা করা হয়। শেনচেনের ২০১৭ সালের প্রাক্কলিত জনসংখ্যা ছিল প্রায় ১ কোটি ৩০ লক্ষ। তবে শেনচেন পৌরসভা দলের সমিতির মতে শহরটিতে বিপুল সংখ্যক ভাসমান অনিবন্ধিত অভিবাসী লোক বাস করে, তাই শেনচেনের প্রকৃত জনসংখ্যা প্রায় ২ কোটি।  ১৯৯০ ও ২০০০-এর দশকে শেনচেন বিশ্বের সবচেয়ে দ্রুত বর্ধনশীল নগরীগুলির একটি ছিল। পর্যটন নির্দেশিকা “লোনলি প্ল্যানেট” শহরটিকে ২০১৯ সালের পরিদর্শনযোগ্য ১০টি সেরা শহরের মধ্যে ২য় স্থান দান করেছে। ১৯৭৯ সালে চীনের অর্থনৈতিক সংস্কার ও উন্মোচন নীতি অবলম্বনের পর থেকে শেনচেনে সরাসরি বিদেশী বিনিয়োগ খুব দ্রুত বৃদ্ধি পায় এবং নগরীর অর্থনীতিতে গতিসঞ্চার হয়। বর্তমানে শহরটি সারা বিশ্বের মধ্য অন্যতম প্রধান প্রযুক্তিকেন্দ্র। অনেক গণমাধ্যমে এটিকে ভবিষ্যতের সিলিকন উপত্যকা নাম দেওয়া হয়েছে।
শেনচেন শহরে একটি শেয়ার বাজার আছে। এখানে অনেকগুলি বহুজাতিক ব্যবসা প্রতিষ্ঠানের প্রধান কার্যালয় অবস্থিত, যাদের মধ্যে জেএক্সডি, হাইটেরা, সিআইএমসি, এসএফ এক্সপ্রেস, শেনচেন এয়ারলাইনস, নেপস্টার, হাসি, ফিং আন ব্যাংক, টেনসেন্ট, জেডটিই, হুয়াওয়েই ও বিওয়াইডি উল্লেখযোগ্য। বিশ্ব অর্থনৈতিক কেন্দ্র সূচকে ২০১৮ সালে শেনচেনের স্থান ছিল ১২তম। শেনচেন বন্দরটি বিশ্বের ব্যস্ততম বাক্স বা কন্টেইনার বন্দরগুলির মধ্যে একটি।
তেঁতুলিয়া উপজেলা
তেঁতুলিয়া বাংলাদেশের পঞ্চগড় জেলার অন্তর্গত বাংলাদেশের সর্বউত্তরের একটি উপজেলা। এখানে রয়েছে ভারতের মহানন্দা নদী।
অবস্থান ও আয়তন
ভৌগোলিক স্থানাংক অনুযায়ী তেঁতুলিয়া উপজেলাটি ২৬°২৪ থেকে ২৬°৩৮´ উত্তর অক্ষাংশ এবং ৮৮°২০ থেকে ৮৮°৩২ পূর্ব দ্রাঘিমাংশের মধ্যে অবস্থিত।
তেঁতুলিয়া নামকরণের ইতিবৃওঃ
এ উপজেলা বাংলাদেশের প্রাচীনতম থানারগুলোর মধ্যে একটি থানা। তেঁতুলিয়া নামকরণের উৎপত্তি কখন, কিভাবে হয়েছে এর কোন দালিলিক প্রমাণ পাওয়া যায়নি। তবে জনাব ড. নাজমুল হক রচিত 'পঞ্চগড়: ইতিহাস ও লোক ঐতিহ্য' গ্রন্থে প্রদ তথ্য মতে জানা যায়, কোচবিহারের রাজা যেসব প্রজা খাজনা দিতে পারতো না তাদেরকে এই স্থানের তেঁতুল গাছের তলায় বেঁধে মারধর করতেন। অন্য মতে, খাজনা দিতে অক্ষম প্রজাদের নিকট হতে টাকার পরিবর্তে প্রতীকী বাজনাস্বরূপ তেঁতুলের বীজ গ্রহণ করা হতো। অনেকের ধারণা কোচবিহারের মহারাণী তেঁতুল পছন্দ করতেন। রাজার নির্দেশে প্রজারা নিয়ে আসতো অজস্র তেঁতুল। রাণী খুশি হয়ে মওকুফ করে দিতেন সেই সব প্রজার খাজনা। অপরদিকে জনশ্রুতি রয়েছে, ডাকবাংলোর উঁচু টিলার উপর বাস করতেন একজন বিশিষ্ট বণিক। তার বাবার নাম ছিল 'টিটু'। সেই বণিকের বাবার নাম 'টিটু' অথবা 'তেঁতুল' থেকে এই জনপদের নামকরণ 'তেঁতুলিয়া' হতে পারে বলে প্রচলিত লৌকিক গল্প হতে জানা যায়।
তেতুঁলিয়া সৃষ্টির ইতিহাসঃ
‘তেঁতুলিয়া’র সুপ্রাচীন ইতিহাস অত্যন্ত তাৎপর্যপূর্ণ ও গৌরবের। ভৌগোলিক অবস্থানগত কারণে প্রাচীনকাল হতে তেঁতুলিয়ার ঐতিহাসিক গুরুত্ব পরিলক্ষিত হয়। স্থল ও নৌপথে তেঁতুলিয়ার যোগাযোগ ব্যবস্থা ছিল বেশ উন্নত। যোগাযোগ ব্যবস্থার উপর ভিত্তি করে শিল্প বাণিজ্য ও নদী বন্দর হিসেবে ধীরে ধীরে তেঁতুলিয়া হয়ে উঠে সুবিখ্যাত। ঐতিহাসিক গুরুত্ব বিবেচনায় পঞ্চগড় জেলার প্রাচীন সড়কগুলোর মধ্যে বিখ্যাত সড়ক হল দার্জিলিং-বর্ধমান রোড (বর্তমানে বাংলাদেশ অংশের তেঁতুলিয়া-বাংলাবান্ধা রোড) । এটি এক সময় গ্যাঞ্জেস-দার্জিলিং রোড নামেও পরিচিত ছিল। ভারতে রেলপথ নির্মাণের পূর্বে এটিই ছিল কলকাতা থেকে দার্জিলিং যাওয়ার অন্যতম প্রধান সড়ক । প্রাচীনকালের এই সড়ক পথ ও নদী বন্দরকে কেন্দ্র করে গড়ে ওঠা বাণিজ্য কেন্দ্র থেকেই ধীরে ধীরে সৃষ্টি হয় তেঁতুলিয়া।
প্রাচীন ও মধ্যযুগের তেঁতুলিয়াঃ
তেঁতুলিয়া অঞ্চলের প্রাচীনকালের ইতিহাস সম্পর্কে জনাব ড. নাজমুল হক রচিত ‘পঞ্চগড়: ইতিহাস ও লোকঐতিহ্য' গ্রন্থ হতে জানা যায়, এই ভূখণ্ড প্রাচীনকালে প্রাগজ্যোতিষ, কামরূপ, রত্নপীঠ, সৌমারপীঠ, পুণ্ড্রবর্ধন' এবং মধ্যযুগে কোচবিহার রাজ্যের অবিচ্ছিন্ন অংশ ছিল। কোচবিহার রাজ্যের পুণ্ড্র জনপদটি বিহার রাজ্যের কুশী বা কৌশিক নদী ও করতোয়া নদীর মধ্যবর্তী ভূ-ভাগ পর্যন্ত বিস্তৃত এবং সমগ্র উত্তরবঙ্গ ছিল এর অধীনে। যার নিদর্শন স্বরূপ চতুর্দশ শতাব্দীর গৌড়েশ্বর সেকান্দার শাহ এবং পঞ্চদশ শতাব্দীর হোসেন শাহী মুদ্রায় ‘কামরূপ' ও 'কামতা' দু'টি দেশের নাম লেখা পাওয়া যায় । এছাড়াও তৎকালীন সময়ে রচিত ‘আইন-ই-আকবরী' ও ‘বাহরিস্তান-ই-গাইবী' গ্রন্থে ‘কোচ' দেশের মধ্যে ‘কামতা' এবং ‘কামরূপ রাজ্যের নাম উল্লেখ রয়েছে। সপ্তদশ শতাব্দীর মধ্যভাগে রচিত ‘শাহনামা'-তে কামরূপ রাজ্যের পশ্চিমার্ধের নাম ‘কামতার' পরিবর্তে ‘কোচবিহার' এবং পূর্বাঞ্চলের ‘কামরূপ' এর স্থলে 'কোচ' এবং ‘হাজো' নামের উল্লেখ রয়েছে। বস্তুত, 'কামরূপ' বিভক্ত ছিল চারভাগে- রত্নপীঠ, কামপীঠ, স্বর্ণপীঠ এবং সৌমারপীঠ। ইতিহাস অনুযায়ী যে স্থানের নাম সৌমারপীঠ সেটিই মূলত 'কামতা' রাজ্য। পঞ্চদশ শতকের প্রথম ভাগে সেন বংশীয় রাজা নীলধ্বজ স্থাপন করেছিলেন এই 'কামতা' রাজ্য। রাজা 'নীলধ্বজ' তেঁতুলিয়া উপজেলার দেবনগর ইউনিয়নে একটি গ্রামে জন্মগ্রহণ করেছিলেন বলে জানা যায়। সে সময় তেঁতুলিয়া থানার ভজনপুর অঞ্চল থেকে বাংলাবান্ধা পর্যন্ত পাল, সেন ও মুসলমান শাসনামলে ছিল গৌড় (মোঘল) রাজ্যের অন্তর্ভূক্ত প্রত্যন্ত অঞ্চল। প্রাচীন এ অঞ্চলে (এক সময়ের রংপুর জেলা ও ভারত ভাগের পরে সাবেক দিনাজপুর জেলা এবং আধুনিককালের পঞ্চগড় জেলা) কোচ অধিবাসী বসবাস করতো। তারা ঐতিহাসিক কালে ছিল উত্তরবঙ্গ বিজেতা মঙ্গোলীয় জনগোষ্ঠী। এরপর ১৭৬৫ সালে ইস্ট ইণ্ডিয়া কোম্পানি দেওয়ানী ক্ষমতা লাভ করে। অতঃপর ১৭৭৩ সালে ব্রিটিশ ইস্ট ইন্ডিয়া কোম্পানির সঙ্গে একটি চুক্তির মাধ্যমে প্রাচীন কামরূপ রাজ্যের অন্তর্গত পশ্চিমার্ধের অঞ্চল ‘কামতা’-কে ‘কোচবিহার' (অর্থ: কোচ জাতির বাসস্থান) নামে নামকরণ করা হয়। এই প্রাচীন জনপদটি প্রায় চারশত বছর প্রত্যক্ষ ও পরোক্ষভাবে কোচবিহার রাজ্যের শাসনাধীন ছিল।
প্রাকৃতিক দুর্যোগঃ
১৯৪২ সালের ভূমিকম্প ও ১৯৬৮ সালের বন্যায় এ উপজেলার ব্যাপক ক্ষয়ক্ষতি হয়।
প্রশাসনিক এলাকা
তেঁতুলিয়া উপজেলায় সাতটি ইউনিয়ন আছে। ইউনিয়ন গুলো হচ্ছেঃ-
মুক্তিযুদ্ধে তেঁতুলিয়া
মুক্তিযুদ্ধের প্রথম দিকে পাক হানাদার বাহিনী বাংলাদেশের প্রায় সব জনপদ দখল করে নিলেও মূলত দুর্গমতার কারণে সীমান্তবর্তী কিছু জনপদে পৌছাতে পারেনি। মুক্তিযুদ্ধ চলাকালে এ এলাকাগুলো পরিচিত ছিল 'মুক্তাঞ্চল ' নামে। মুক্তিযুদ্ধে তেঁতুলিয়া ছিল ৬ নম্বর সেক্টরের অধীন। ঐ সময় বাংলাদেশে যে কয়েকটি অঞ্চল মুক্ত ছিল তার মধ্যে তেঁতুলিয়া অন্যতম। বেশিরভাগ এলাকা সমুহে পাকিস্তানি খান সেনারা আংশিক হলেও দখল করেছিল বা সাময়িকভাবে দখলে নিয়েছিল। কিন্তু পঞ্চগড় থেকে তেঁতুলিয়াগামী মহাসড়কের অমরখানা এলাকা দিয়ে প্রবাহিত চাওয়াই নদীর (ভারত ও বাংলাদেশ আন্তঃসীমান্ত) ওপর নির্মিত সেতুটি (অমরখানা ব্রীজ নামে পরিচিত) ডায়নামাইট দিয়ে উড়িয়ে দেওয়ায় পাকবাহিনী তেঁতুলিয়ায় প্রবেশ করতে পারেনি। ফলে, মুক্তিযুদ্ধের পুরো সময়টা তেঁতুলিয়া ছিল সম্পূর্ণ মুক্তাঞ্চল । জেলা প্রশাসনের সহযোগিতায় অমরখানার চাওয়াই নদীর পাশে স্বাধীনতার মুক্তাঞ্চল নামে স্মৃতিস্তম্ভ নির্মাণ করা হয়। বর্তমানে তেঁতুলিয়া উপজেলায় (১ অক্টোবর, ২০২২ তারিখ পর্যন্ত) মোট ভাতা ভোগী বীর মুক্তিযোদ্ধার সংখ্যা ৪৬৩ জন। দুই জন খেতাবপ্রাপ্ত বীর মুক্তিযোদ্ধা রয়েছেন তারা হলেন- বীর বিক্রম শহীদ সকিম উদ্দীন ও বীর প্রতীক ল্যান্স নায়েক মো. আব্দুল মান্নান।
ভাষা-
ভৌগোলিক অবস্থানগত কারণে তেঁতুলিয়া অঞ্চলটি মগধ, অযোধ্যা, বিহার, নেপাল, সিকিম, ভুটান, তিব্বত ও আসাম রাজ্যের নিকটবর্তী ও সীমান্তবর্তী হওয়ায় এই ভূখণ্ড প্রাচীনকাল থেকেই যথাক্রমে প্রাগজ্যোতিষ - কামরূপ - কামতা গৌড় কোচবিহার - দিল্লী র সাম্রাজ্য এবং ব্রিটিশদের অধীনে শাসিত হয়। সেই সুবাদে এ অঞ্চলে আগমন ঘটে বহু জাতি, ধর্ম, বর্ণ ও গোত্রের লোকজনের। এছাড়া, স্বাধীনতা পূর্ববর্তী ও পরবর্তী সময়ে বিভিন্ন অঞ্চল হতে লোকজন এখানে এসে বসতি গড়ে তোলেন। ফলে, তেঁতুলিয়া অঞ্চলের মৌখিক ভাষায় বহুরূপ বৈচিত্র পরিলক্ষিত হয়। ভাষার ইতিহাস সম্পর্কে জনাব ড. নাজমুল হক রচিত ‘পঞ্চগড়: ইতিহাস ও লোক ঐতিহ্য' গ্রন্থে প্রদত্ত তথ্য মতে জানা যায়, এ অঞ্চলের আঞ্চলিক লোকভাষাকে প্রান্ত-উত্তরবঙ্গের উপভাষা হিসেবে অভিহিত করা হয়। প্রচলিত শব্দাবলি মূলত প্রাকৃত ও প্রাচীন বাংলারই সামান্য পরিবর্তিত রূপ। এ অঞ্চলে পালি, প্রাকৃত, প্রাচীন ও মধ্য বাংলা এবং ব্রজবুলি আসামী হিন্দী-বিহারী ইত্যাদি শব্দগুচ্ছ অধিক প্রচলিত। বর্তমানে মুক্তা ও সাঁওতালী ভাষার কয়েকটি প্রচলিত শব্দ যেমন, চাউলি, চুলা, জাইত, পাড়া, হাল, ভোলা, চেংরা, চেংরি ইত্যাদি। স্বামী অর্থে 'ভাতার', বিবাহ অর্থে 'বিহা', যুবক-যুবতি অর্থে 'গান্ডুর বিধবা অর্থে 'রাড়ি', বাউন্ডুলে অর্থে 'বাউনিয়া', স্ত্রী অর্থে 'মাইয়া', ঘর জামাই অর্থে 'ডাঙ্গুয়া', বাঘা অর্থে 'বিষ' ইত্যাদি শব্দগুলো ব্যাপকভাবে প্রচলিত হয়। তাছাড়া স্থানীয় বহুল প্রচলিত আঞ্চলিক শব্দের মধ্যে মুই (আমি), বহিন (বোন), খাম (খাব), ভেল্লা (অনেকগুলো), ছুয়া (বাচ্চা), কেরং (কেমন), বিহা (বিয়ে), এলাই (এখনই) ও পিদিম (পড়ব) ইত্যাদি উল্লেখযোগ্য।
লোক সংস্কৃতি-
ভাওয়াইয়া গান-
বাংলাদেশের বৃহত্তর রংপুর ও দিনাজপুর এবং পশ্চিমবঙ্গের জলপাইগুড়ি, পশ্চিম দিনাজপুর ও কোচবিহার ভাওয়াইয়া গানের আদি জন্মভূমি। উল্লিখিত ভৌগোলিক পরিবেষ্টনীতে অবস্থিত বলে এ অঞ্চলও ভাওয়াইয়া গানের উর্বর পরিচর্যার স্থান। এ গানের আদি উৎপত্তিস্থল হিমালয়ের পাদদেশীয় তরাই অঞ্চল, জলপাইগুড়ি ও কোচবিহার। ভৌগোলিক পরিবেশের কারণেই এ ভূখন্ডে উদ্ভব ঘটেছে ভাওয়াইয়া সঙ্গীতের। ভাব থেকে রচিত হয়েছে ভাওয়াইয়া। প্রেমের ভাব, বিরহ মিলনের আকুতি এবং নারীমনের দুঃখ বেদনার আর্তির যে ভাবময় প্রকাশ, তা থেকেই সৃষ্টি হয়েছে উদাস ধর্মী ভাওয়াইয়া গানের। আরেকটি অভিমত হচ্ছে (ভাওয়া, নিচু জমি বা মহিষের চারণ ক্ষেত্র) অঞ্চলের বাউদিয়া মৈষাল বা বিরাগী বাউদিয়ার কন্ঠ নিঃসৃত বাওয়াইয়া আসা ভাবের নাম ভাওয়াইয়া। উত্তরবঙ্গের অন্যান্য স্থানের মতো এ অঞ্চলের রাজবংশীরা এই গানের ধারক ও বাহক। তবে এই গান হিন্দু মুসলিম উভয় সম্প্রদায়ের মধ্যে সমান জনপ্রিয়। নারীমনের আর্তির বহিঃপ্রকাশ ঘটলেও ভাওয়াইয়া গানের রচয়িতা ও গায়ক সাধারণত পুরুষ। এ গানের নায়ক মৈষাল বন্ধু, গাড়িয়াল, মাহুত, বৈদেশী বন্ধু, রাখাল প্রভৃতি।
হুলির গান-
তেঁতুলিয়া উপজেলায় হুলির গান সর্বাধিক প্রচলিত ও জনপ্রিয়। সনাতন ধর্মাবলম্বীদের হোলি পূজা থেকে হুলির গান নামটির উৎপত্তি হলেও সমসাময়িক ঘটনা বা অসঙ্গতিপূর্ণ সামাজিক চিত্র, প্রেম কাহিনী ইত্যাদিকে কেন্দ্র করেও ব্যঙ্গাত্মক ও হাস্যরসাত্মকভাবে এই গান পরিবেশিত হয়। সাধারণত শীতকালে রাতের বেলা এই গান পরিবেশন করা হয়। হুলি পালা শ্রেণির গান। এতে অংশগ্রহণকারীদের সংখ্যা থাকে ১০ থেকে ২০ জন পর্যন্ত । এই গানে যেমন রয়েছে নাটকীয়তা, তেমনি আছে কাহিনীর ধারাবাহিক বিন্যাস। কাহিনীকে আকর্ষণীয় করে তোলার জন্য একজন ছোকরা (মেয়ের সাজে ছেলে অভিনেতা) এবং একজন সং (জোকার) উপস্থিত থাকে। এরাই দর্শক ও শ্রোতার মনোযোগ আকর্ষণের কেন্দ্রবিন্দু। হুলি পরিবেশনের সময় ঢোল, বাঁশি, কাসর, সারেঙ্গী ইত্যাদি বাদ্যযন্ত্র এবং বর্ণিল পোষাক ব্যবহৃত হয়।
হেরোয়া-
বিয়ে উপলক্ষ্যে পরিবেশন করার জন্য বিয়ের গীতকে এ অঞ্চলে বলা হয় হেরোয়া। অবশ্য গানে ও পরিবেশনের ভঙ্গি উত্তরবঙ্গের অন্যান্য এলাকার মতোই অভিন্ন । হেরোয়ার প্রধান বৈশিষ্ট্য হলো বিয়ের কয়েকদিন পূর্ব থেকেই বিশেষত কনের বাড়িতে একদল মহিলা সমবেত হয়ে বিলম্বিত লয়ে গান গাইতে থাকে। এই সব গানের মধ্যে থাকে কনের জীবনের স্মৃতিচারণ, তার ভবিষ্যৎ করুণ অবস্থার বর্ণনা এবং বর ও তার আত্মীয় স্বজনদের উদ্দেশ্যে মন্দ উক্তি। অবশ্য কনে বিদায়ের দৃশ্যে প্রকাশিত হয় চিরন্তন করুণ সুরের মূর্ছনা।
ঐতিহ্যবাহী খাবার
সিদল-
উত্তরাঞ্চলের জনপ্রিয় মুখরোচক খাবার সিদল। বর্ষা পরবর্তী সময়ে খাল বিলের পানি শুকিয়ে গেলে মলা, পুঁটি, টাকি ইত্যাদি মাছ নদীসহ বিভিন্ন জলাশয়ে ধরা পড়ে। ক্ষুদ্র মৎস্য ব্যবসায়ী বা জেলে পরিবার কর্তৃক এসব মাছ পরিষ্কার করে শুকানো হয়। সাধারণত মাছের শুঁটকির সাথে মানকচুর ডাটা দিয়ে প্রথমে সিদল তৈরি করতে হয়, তারপরে উক্ত সিদলকে বিশেষ প্রক্রিয়ার মাধ্যমে ভর্তার উপযোগী করা হয়। মাছের শুঁটকিগুলো ঢেঁকি বা ছাম-গাহিন (বড় আকারের কাঠের হামানদিস্তা) বা শিল-পাটায় গুঁড়া করে নিতে হয়। এরপর মানকচুর ডাঁটা ছিলে ধুয়ে নিয়ে কাঁচা অবস্থাতেই ঢেঁকি বা ছাম-গাহিন অথবা শিল-পাটায় পিষে মানকচুর ডাটার মন্ড করা হয়। মানকচুর ডাটার মন্ডের সঙ্গে মলা, পুঁটি, টাকি মাছের গুঁড়া, প্রয়োজনমতো খাবার সোডা ধীরে ধীরে সবকিছুর সঙ্গে মিশিয়ে সমন্বিত মন্ড তৈরি করতে হয়। সব মেশানো হয়ে গেলে মন্ডগুলো হলুদ ও সরিষার তেল দিয়ে মেখে হাত দিয়ে গোল বা চ্যাপ্টা করে নিতে হয়। অতঃপর ৮-১০ দিন রোদে শুকিয়ে নিলেই তৈরি হয়ে যায় সিদল । মানসম্মতভাবে দীর্ঘদিন সংরক্ষণের জন্য সিদল ছাইয়ের কলসিতে বা পটে রাখা হয়।
পেলকা-
পেলকা বা প্যালকা হল এক ধরনের স্যুপ জাতীয় খাবার । যার প্রধান উপকরণ শাক বা পাতা। প্রাচীন উত্তরবঙ্গ (রংপুর বিভাগ), ভারতের জলপাইগুড়ি ও কোচবিহার জেলাসহ আসামের গোয়ালপাড়া এলাকায় এ খাবার খুবই জনপ্রিয় ।
বিভিন্ন শাক যেমন নাপা শাক, সজনে পাতা, কচু পাতা, পুঁইশাক, কুমড়া শাক, বথুয়া, কাকড়ি, বাবরি, সলুক, ধনিয়া, পেয়াজ, রসুন, মরিচ, লবণ ও খাবার সোডা পেলকা তৈরিতে ব্যবহৃত হয়। যদিও এলাকা বা ব্যক্তির পছন্দ ভেদে উপকরণের কম-বেশি তারতম্য ঘটে। এরপর পরিমাণ মতো, লবণ, কাঁচামরিচ, পানি এবং সামান্য খাবার সোডা এক সাথে মিশিয়ে পেলকা রান্না করা হয়। পেলকার উল্লেখযোগ্য বৈশিষ্ট্য হচ্ছে এটি রান্না করতে কোনো তেল ব্যবহার করা হয় না। পেলকা শাক অত্যন্ত পুষ্টিকর একটি খাবার।
অর্থনীতি
প্রধান কৃষি ফসলাদি  ধান, পাট, গম, আখ, আলু, রসুন, শাকসবজি।
বিলুপ্ত বা বিলুপ্তপ্রায় ফসলাদি কাউন, যব, সরিষা, মিষ্টি আলু, অড়হর, তিসি।
প্রধান ফল-ফলাদি  আম, জাম, কাঁঠাল, লিচু, তরমুজ, পেঁপে, আনারস, কমলা।
প্রধান রপ্তানিদ্রব্য   তরমুজ, আনারস, কাঁঠাল, পেঁপে, রসুন, পাথর, চা।
জনগোষ্ঠীর আয়ের প্রধান উৎস কৃষি ৬১.৭২%, অকৃষি শ্রমিক ১৬.০১%, ব্যবসা ৮.৮৪%, পরিবহন ও যোগাযোগ ২.৩৩%, চাকরি ৪.৩৮%, নির্মাণ ০.৪৬%, ধর্মীয় সেবা ০.০৯%, রেন্ট অ্যান্ড রেমিটেন্স ০.০৯% এবং অন্যান্য ৬.০৮%।
প্রাকৃতিক সম্পদ  কাঁচবালি, বোল্ডার পাথর, চিপপাথর, নুড়িপাথর।
পানীয়জলের উৎস নলকূপ ৮১.২৪%, পুকুর ০.৮১%, ট্যাপ ০.৪৯% এবং অন্যান্য  ১৭.৪৬%।
শ‌িক্ষা
অএ উপজেলার শিক্ষার হার ৭৭. ৬%; পুরুষ ৪৪.১%, মহিলা ৩৩.৫%।  অএ উপজেলায় ৫টি কলেজ, ২৬টি মাধ্যমিক বিদ্যালয়, ৭৪টি প্রাথমিক বিদ্যালয় এবং ১১টি মাদ্রাসা (তন্মধ্যে ২টি ফাযিল মাদ্রাসা) রয়েছে।
উল্লেখ যোগ্য শিক্ষা প্রতিষ্ঠান-
নদীসমূহ
তেঁতুলিয়া উপজেলায় প্রায় ৯টি নদী রয়েছে। নদীগুলো হচ্ছে-
বাংলাদেশের তেল বিতর্ক ও তেঁতুলিয়া
বাংলাদেশের দ্বিতীয় বৃহত্তম জ্বালানি তেলের খনির অবস্থান উত্তরাঞ্চলের সর্বউত্তরের জেলা পঞ্চগড়ের তেঁতুলিয়া উপজেলার শালবাহান গ্রাম। ১৯৮৬-৮৭ অর্থবছরে সন্ধান মেলে জ্বালানি কেরোসিন তেলের খনির। সে সময় পেট্রোলিয়াম ডেভেলপমেন্ট প্রকল্পের অধীনে অনুসন্ধান চালানো হয় দেশের উত্তরের নীলফামারী, দিনাজপুর, কুড়িগ্রাম ও পঞ্চগড় জেলায়। পঞ্চগড় জেলার তেঁতুলিয়া উপজেলায় ৫ হাজার পয়েন্ট গভীরে এ খনির অবস্থান নিশ্চিত করা হয়। পরবর্তীতে ফরাসি কোম্পানি অনুসন্ধান চালায়। টানা দু’বছর ধরে অনুসন্ধান শেষে বিশেষজ্ঞ দল নিশ্চিত হয় তেঁতুলিয়া উপজেলায় ৯০০ মিটার গভীরে রয়েছে উত্তোলনযোগ্য জ্বালানি তেল। শালবাহান এলাকার কূপ খননের জন্য শেল (পেট্রোলিয়াম কোম্পানি) বিদেশী কোম্পানি ফরাসল-এর সঙ্গে চুক্তিবদ্ধ হয়ে খনির কূপ খনন কাজ শুরু করে। ১৯৮৮-৮৯ সালের জাতীয় বাজেটে ৩৫ কোটি টাকা বাজেট বরাদ্দ দেয়া হয়। ১৯৮৮ সালের ১০ এপ্রিল তৎকালীন রাষ্ট্রপ্রধান হুসেইন মুহাম্মদ এরশাদ আনুষ্ঠানিকভাবে খনির তেল উত্তোলনের কাজ উদ্বোধন করেন। অজ্ঞাতকারণে এক সপ্তাহের মধ্যেই খনি থেকে তেল উত্তোলন বন্ধ করে দেয়া হয়। কেউ কেউ দাবী করেন ভারতের চাপের মুখে তৎকালীন সরকার এ কুপ হতে তেল উত্তোলন বন্ধ করে দেয়।
নবীনগর সরকারি পাইলট উচ্চ বিদ্যালয়
নবীনগর সরকারি পাইলট উচ্চ বিদ্যালয় ব্রাহ্মণবাড়িয়া জেলার নবীনগর উপজেলার ৪নং ওয়ার্ডে অবস্থিত একটি মাধ্যমিক পর্যায়ের সরকারি উচ্চ বিদ্যালয়।
ইতিহাস
১৮৯৬ সালে ‘নবীনগর ইংরেজি উচ্চ বিদ্যালয়’ নামে একটি বিদ্যালয় প্রতিষ্ঠা করেন মৌলভী আবদুস সোবহান। সময়ের পরিক্রমায় বিদ্যালয়টি নবীনগর বহুমুখী উচ্চ বিদ্যালয়, নবীনগর পাইলট উচ্চ বিদ্যালয়, নবীনগর পাইলট মডেল উচ্চ বিদ্যালয় নামে পরিবর্তিত হয়। সর্বশেষ ৭ মে, ২০১৮ সালে সরকারিকরণের পর এ বিদ্যালয়ের নামকরণ করা হয় ‘নবীনগর সরকারি পাইলট উচ্চ বিদ্যালয়।’
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১৪টি শাখা রয়েছে।
শিক্ষা কার্যক্রম
বিদ্যালয়টিতে শুধুমাত্র ছেলেদের অধ্যয়নের সুযোগ থাকে। পূর্বে, ২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
সংঘ
এ বিদ্যালয়ে ০৩টি সংগঠন আছে।
নেচার
নেচার (Nature) বিশ্বের অন্যতম সম্মানজনক একটি সাময়িকী যা ৪ নভেম্বর ১৮৬৯ খ্রিস্টাব্দ থেকে একাধারে প্রকাশিত হচ্ছে। এটি একটি আন্তঃশাস্ত্রীয় বিজ্ঞান সাময়িকী। সময়ের বিবর্তনে অধিকাংশ বিজ্ঞান সাময়িকী বিষয়ভিত্তিক হয়ে গেলেও নেচার বিভিন্ন বৈজ্ঞানিক বিষয়ের ওপর মৌলিক গবেষণা প্রকাশ করে যাচ্ছে। এটি সায়েন্স এবং প্রসিডিংস অব দ্যা ন্যাশনাল একাডেমী অব সায়েন্সেস সাময়িকীদ্বয়ের সমতূল্য। বিজ্ঞানের বিবিধ শাখার গুরুত্বপূর্ণ আবিষ্কার ও উদ্ভাবনার খবরাখবর অগ্রগতি পত্র অথবা প্রবন্ধ হিসেবে নেচার সাময়িকীতে প্রকাশিতে হয়েছে। এই মর্যাদাপূর্ণ সাময়িকীটির নিবন্ধসমূহ বিশ্বে সবচেয়ে বেশি উদ্ধৃত হয়ে থাকে। প্রধানত: গবেষকরা সাময়িকীটির মূল পাঠক হলেও সরলার্থ সারমর্ম এবং সহযোগী প্রবন্ধের যুক্ত থাকায় এর ভারী প্রবন্ধগুলো সাধারণ মানুষ ও অন্যান্য বিষয়ের বিজ্ঞানীদের কাছেও বোধগম্য। প্রত্যেক সংখ্যার সূচনাংশে সম্পাদকীয়, খবরাখবর এবং সাধারণভাবে বিজ্ঞানীদের সাথে সম্পর্কিত বিষয়াদির ওপর নির্বাচিত প্রবন্ধ মূদ্রিত হয়। এগুলোর বিষয়বস্তু বর্তমান পরিস্থিতি, গবেষণা অনুদান, বাণিজ্য, বৈজ্ঞানিক নীতি এবং বৈজ্ঞানিক সাফল্য ইত্যাদি। বই এবং শিল্পের ওপরও ভিন্ন ভিন্ন শাখা রয়েছে। সাময়িকীটির বাকি অংশ মূলত গবেষণামূলক প্রবন্ধ যেগুলো বিশদ বৈজ্ঞানিক তথ্যে ও বিশ্লেষণে পরিপূর্ণ। প্রবন্ধের কলেবর নিয়ে কঠিন বিধি-নিষেধ থাকায় প্রকাশিত প্রবন্ধগুলো বেশিরভাগ ক্ষেত্রেই সংশ্লিষ্ট গবেষণার সারমর্মে পর্যবসিত হয়। অন্যান্য প্রাসঙ্গিক খুঁটিনাটি বিষয়গুলো সাময়িকীটির তথ্যতীর্থে (ওয়েবসাইটে) সম্পূরক তথ্য হিসেবে সংরক্ষণ করা হয়।
২০০৭ খ্রিস্টাব্দে নেচার এবং সায়েন্স সাময়িকীদ্বয় যৌথভাবে প্রিন্স অব আস্তুরিয়াস অ্যাওয়ার্ড গ্রহণ করে।
নেচারের পূর্বজ বৈজ্ঞানিক পত্র-পত্রিকা ও সাময়িকী
ঊনবিংশ শতাব্দীর ইংল্যান্ড ছিল বৈজ্ঞানিক অগ্রগতির আধার; বিশেষ করে ঊনবিংশ শতকের অগ্রভাগে ব্রিটেন প্রযুক্তি ও শিল্পে চরম উৎকর্ষ সাধন করে। এ সময়কার প্রতিষ্ঠিত বিজ্ঞান সাময়িকীগুলো রয়াল সোসাইটি দ্বারা অবেক্ষণীত হত এবং এগুলো আইজাক নিউটন, মাইকেল ফ্যারাডে থেকে শুরু করে চার্লস ডারউইনের প্রথম দিকের কর্মগুলোও প্রকাশ করেছিল। ১৮৫০ ও ১৮৬০ এর মর্ধ্যবর্তী সময়ে বিজ্ঞান সাময়িকীর সংখ্যা দ্বিগুণ বৃদ্ধি পায়। এসব সাময়িকীগুলোর সম্পাদকদের মতে, এই সাময়িকীগুলোর মূল লক্ষ্য ছিল “বিজ্ঞানের প্রত্যঙ্গ” হিসেবে কাজ করা এবং সাধারণ মানুষ ও বিজ্ঞানের মাঝে সম্বন্ধ নির্মাণ করা।
১৮৬৯ সালে যখন নেচার প্রথম প্রকাশিত হয়, তখন এটি অদ্বিতীয় ছিল না। এর দশ বছর আগে থেকেই রিক্রিয়েটিভ সায়েন্স: এ রেকর্ড এন্ড রেমেমব্রেন্সার অব ইন্টেলেকচুয়াল অবসারভেশন শিরোনামের একটি প্রাকৃতিক ইতিহাসের পত্রিকা প্রকাশিত হত, যা ক্রমে প্রাকৃতিক ইতিহাস থেকে সরে গিয়ে পর্যবেক্ষণভিত্তিক ভৌত বিজ্ঞান ও কৌশলী বিষয়ের উপর মনোনিবেশ করে। সাময়িকীটির নতুন নামকরণ হয় ইন্টেলেকচুয়াল অবসারভার: এ রিভিউ অব ন্যাচারাল হিস্ট্রী, মাইক্রোসকপিক রিসার্চ এন্ড রিক্রিয়েটিভ সায়েন্স এবং পরে হয় স্টুডেন্ট এন্ড ইন্টেলেকচুয়াল অবসারভার অব সায়েন্স, লিটারেচার এন্ড আর্ট। রিক্রিয়েটিভ সায়েন্স যেখানে জ্যোতির্বিদ্যা এবং প্রত্নতত্ত্ব অন্তর্ভুক্ত করার চেষ্টা করেছিল, ইন্টেলেকচুয়াল অবসারভার সেখানে নিজেকে সাহিত্য ও ললিত-কলাতেও নিজেকে বিস্তৃত করেছিল। রিক্রিয়েটিভ সায়েন্স এর মত আরেকটি সাময়িকী ছিল পপুলার সায়েন্স রিভিউ যা ১৮৬২ সালে প্রকাশিত হয়, এটি বিজ্ঞানের বিভিন্ন বিষয়ের উপর প্রবন্ধ ছাপানোর পাশাপাশি পুস্তক আলোচনা এবং সর্বশেষ গবেষণা নিয়ে আলোচনাও অন্তর্ভুক্ত করেছিল। নেচার এর আগে ইংল্যান্ডে প্রকাশিত আরও দু’টো সাময়িকী হল কোয়ারটারলী জার্নাল অব সায়েন্স এবং সায়েন্টিফিক অপিনিওন যা যথাক্রমে ১৮৬৪ ও ১৮৬৮ সালে প্রকাশিত হয়। সম্পাদনা ও শৈলীর দিক দিয়ে নেচারের সাথে সবচেয়ে বেশি সাদৃশ্যপূর্ণ ছিল ১৮৬৪ সালে প্রকাশিত দ্যা রীডার যা বিজ্ঞানের পাশাপাশি সাহিত্য ও কলা নিয়ে প্রবন্ধ ছাপিয়ে বিভিন্ন শ্রেণীর পাঠককে আকৃষ্ট করতে চেয়েছিল, অনেকটা পপুলার সায়েন্স রিভিউ এর মতই।
এই সাময়িকীগুলো অবশ্য পরে ব্যর্থ হয়। পপুলার সায়েন্স রিভিউ বিশ বছর পর্যন্ত্য প্রকাশনা চালিয়ে অবশেষে ১৮৮১ সালে বন্ধ হয়ে যায়, এটিই সবচেয়ে দীর্ঘস্থায়ী সাময়িকী। কোয়ারটারলী জার্নাল ১৮৮৫ সালে বন্ধ হয়ে যায় এবং সায়েন্টিফিক অপিনিওন মাত্র দু’বছর প্রকাশনায় থেকে ১৮৭০ সালে বন্ধ হয়ে যায়।
নেচানের আবির্ভাব
দ্যা রীডার এর প্রকাশনা বন্ধ হবার কিছুটা পরেই নরম্যান লকিয়ের নামের এক সাবেক সম্পাদক নেচার শিরোনামে একটি নতুন বিজ্ঞান সাময়িকী প্রকাশের পরিকল্পনা করেন। নেচার এর প্রথম দিককার নিবন্ধগুলো বেশিরভাগই এক্স ক্লাব নামক একটি দলের সদস্যদের দ্বারা রচিত হয়েছিল, তাঁরা ছিলেন মূলত এক ঝাঁক বিজ্ঞানী যাঁরা তাঁদের উদার, প্রগতিশীল ও সেই সময়ের সাপেক্ষে বিতর্কিত চিন্তাভাবনার জন্য পরিচিত ছিলেন। থমাস হেনরি হাক্সলি দ্বারা প্রবর্তিত এই দলের অন্যসব উল্লেখযোগ্য সদস্য হলেন জোসেফ ডালটন হুকার, হার্বার্ট স্পেন্সার এবং জন টিনডাল। এই দলটি ডারউইনের তত্ত্বের নিবেদিতপ্রাণ সমর্থক ছিল, যা ঊনবিংশ শতকের অগ্রভাগে রক্ষণশীল বিজ্ঞানীদের কাছে সমালোচিত হয়েছিল। তার বৈজ্ঞানিক উদারতার কারণেই হয়ত নেচার এতদিন টিঁকে থাকতে পেরেছে। ১৯৬৬ থেকে ১৯৭৩ এবং ১৯৮০ থেকে ১৯৯৫ সাল পর্যন্ত্য দায়িত্ব পালন করা সম্পাদক জন ম্যাডক্স নেচার এর শততম সংখ্যা প্রকাশের উদযাপনী অনুষ্ঠানে বলেন যে নেচার এর উন্নত সাংবাদিকতাই পাঠকদের আকৃষ্ট করেছে। ম্যাডক্স বলেন,সাংবাদিকতা হল এক দল মানুষের মাঝে যোগাযোগ স্থাপনের একটি রাস্তা, যারা অন্যথায় একে অপরের থেকে বিচ্ছিন্ন থাকত। লকিয়ের সাময়িকীটি একদম প্রথম থেকেই এই কাজটি করেছে। ম্যাডক্স আরও বলেন যে, "প্রথম দিকে আলেকজান্ডার ম্যাকমিলানের পরিবার থেকে পাওয়া অনুদানও নেচার এর সাফল্যের আরেকটি কারণ, যা একে অন্যসব সাময়িকী থেকে এগিয়ে রেখেছে।"
বিংশ ও ঊনবিংশ শতাব্দীর নেচার
বিংশ শতকে, বিশেষ করে নব্বইয়ের দশকে নেচার পত্রিকা ব্যাপক প্রসার লাভ করে।
সম্পাদকমণ্ডলী
প্রতিষ্ঠাতা সম্পাদক নরম্যান লকিয়ে ইমপেরিয়াল কলেজের অধ্যাপক ছিলেন। ১৯১৯ খ্রিস্টাব্দে সাময়িকীটির দ্বিতীয় সম্পাদক হিসেবে রিচার্ড গ্রেগরী তাঁর স্থলাভিষিক্ত হন। গ্রেগরি নেচারকে আন্তর্জাতিকভাবে বৈজ্ঞানিক সমাজে প্রতিষ্ঠিত করতে সাহায্য করেন। তাঁর মৃত্যুতে রয়াল সোসাইটির শোকসংবাদে জানা যায়, "গ্রেগরি আন্তর্জাতিক অঙ্গনে বিজ্ঞান নিয়ে বেশ উৎসাহী ছিলেন, আন্তর্জাতিক সংগঠণগুলোর কার্যক্রমের খবরের জন্য তিনি সবসময়ই তাঁর কলামে বেশ বড় জায়গা বরাদ্দ রাখতেন।" ১৯৪৫ থেকে ১৯৭৩ সাল পর্যন্ত্য সাময়িকীটির সম্পাদক তিনবার পরিবর্তিত হয়- প্রথমবার হয় ১৯৪৫ সালে এ.জে.ভি গেইল এবং এল.জে.এফ ব্রিম্বল (যিনি ১৯৫৮ সালে একমাত্র সম্পাদক ছিলেন), পরে ১৯৬৫ সালে জন ম্যাডক্স এবং অবশেষে ১৯৭৩ সালে ডেভিড ডেভিস সম্পাদনার দায়িত্ব গ্রহণ করেন। ১৯৮০ সালে ম্যাডক্স সম্পাদক হিসেবে প্রত্যাবর্তন করেন এবং ১৯৯৫ সাল পর্যন্ত্য তাঁর পদ অব্যাহত রাখেন। ফিলিপ ক্যাম্পবেল এরপর নেচার এর সবগুলো প্রকাশনার প্রধান সম্পাদক হিসেবে নিয়োজিত হন।
নেচারের প্রসার
১৯৭০ সালে নেচারের প্রথম কার্যালয় স্থাপিত হয় ওয়াশিংটনে; পরে ১৯৮৫ সালে নিউ ইয়র্কে, ১৯৮৭ সালে টোকিও ও মিউনিখে, ১৯৮৯ সালে পারিতে, ২০০১ সালে সান ফ্রান্সিস্কোতে, ২০০৪ সালে বোস্টনে এবং ২০০৫ সালে হংকংয়ে কার্যালয় স্থাপিত হয়। ৮০ দশকের শুরুতে নেচার ব্যাপক প্রসারণের ভেতর দিয়ে যায়, দশটির মত নতুন সাময়িকীর প্রকাশনা শুরু করে। এই সাময়িকীগুলো দিয়েই ১৯৯৯ সালে প্রতিষ্ঠিত হয় নেচার প্রকাশনা সংস্থা।
১৯৯৭ সালে নেচার নিজস্ব আন্তর্জালিক ঠিকানা প্রকাশ করে, নেচার, এবং ১৯৯৯ সালে নেচার প্রকাশনা সংস্থা তার নেচার রিভিউজ ধারাবাহিকটি প্রকাশ করে। কিছু কিছু প্রবন্ধ ও গবেষণাপত্র নেচার ওয়েবসাইটে বিনামূল্যে পাঠ করা যায়। অন্যগুলোর জন্য গ্রাহক হওয়া আবশ্যক।
নেচার ৪,২০,০০০ পাঠকসংখ্যার দাবি করে। সাময়িকীটির সারকুলেশন ৫৩০০০ হলেও গবেষণায় দেখা গিয়েছে যে একটি পত্রিকা অন্তত আটজন ভাগাভাগি করে পড়ে।
২০০৮ খ্রিস্টাব্দের অক্টোবর ৩০ তারিখে নেচার সাময়িকী বারাক ওবামার প্রতি তাঁর ২০০৮ খ্রিস্টাব্দের নির্বাচনী প্রচারণার সময়ে সমর্থন প্রকাশ করে প্রথমবারের মত কোন নির্বাচনী প্রার্থীকে সমর্থন করে।
নেচারের প্রবন্ধ প্রকাশ
নেচার এ প্রবন্ধ প্রকাশ পাওয়া মোহনীয়, বিশেষ করে এই সাময়িকীর প্রবন্ধগুলো প্রচুর উদ্ধৃত হওয়ায় পদোন্নতি, অনুদান ও মূলধারার মিডিয়ার মনোযোগ আকর্ষণ করা সহজ হয়ে যায়। একারণে নেচার, ও তার প্রতিযোগী সায়েন্স সাময়িকীতে প্রবন্ধ প্রকাশ করার জন্য বিজ্ঞানীদের মাঝে প্রতিযোগিতা চরমে পৌছে যায়। ২০০৯ সালে অন্য সব প্রকাশনায় নেচার এ প্রকাশিত নিবন্ধের উদ্ধৃতির সংখ্যা ছিল ৩৪৪৮০, যা অন্যসব সাময়িকীর চেয়েও বেশি ছিল।
অন্যসব বিজ্ঞান সাময়িকীর মত প্রথমে প্রবন্ধগুলো সম্পাদক দ্বারা সম্পাদিত হয় এবং পরে পিয়ার রিভিউ এর জন্য অন্য বিজ্ঞানীদের কাছে পাঠানো হয়। নেচার এর ক্ষেত্রে প্রবন্ধ তখনই পিয়ার রিভিউ এর জন্য পাঠানো হয় যখন সেটির বিতর্কিত হওয়ার সম্ভাবনা থাকে বা তার নিজস্ব শৃঙ্খলে বড় ধরনের কোন অবদান রাখার সম্ভাবনা ধারণ করে। একারণে বেশিরভাগ নিবন্ধ রিভিউ না করেই প্রত্যাখ্যান করা হয়।
নেচারের মিশন স্টেটমেন্ট:-